Un taximetru parcat în stația de autobuz din Piața Mărăști a reușit să blocheze tot traficul mijloacelor de transport în comun.

Taximetristul a parcat într-un loc nepermis, în alveola creată de Poliția Locală Cluj pentru a permite accesul mijloacelor de transport în comun.

”Este o coloană creată de 10 troleibuze și autobuze. Acest șofer a oprit aici și a plecat în Piață. A reușit astfel să afecteze tot traficul dinspre centru spre Mărăști cu gestul lui nesimțit”, ne-a relatat Vasile, un cititor care a asistat la eveniment.

Din păcate, în zonă nu se afla niciun polițist local pentru a-i aplica o amendă și a cere ridicarea mașinii.